Henrik Helliesen (1790–1861)

Henrik HelliesenOgså skrevet Henrich og Hendrich. Hos Lindstøl er han på grunn av en trykkfeil omtalt som Hennik. Denne feilen er korrigert av Haffners tillegg til Lindstøl, men likevel videreført hos Norsk samfunnsvitenskapelig datatjeneste. (1790–1861) var en norsk toller og stortingsrepresentant. Han var Bodøs første toller, og hadde en sentral rolle i den såkalte «Bodøsaken».Kiil (1989)

Han var sønn av skipsfører Ole Helliesen og Kari Thorsdatter Grødem. Skipsreder, stortingsrepresentant og ordfører i Stavanger Ole Helliesen var hans bror.

Helliesen var tollbetjent i Egersund før han ble toller i Bodø i 1817. Fra 1831 var han tollkasserer i Fredrikshald. Fornavnet hans staves også Henrich.Kiil (1989)

Helliesen var valgt som 2. representant fra Nordlandenes amt til Stortinget i perioden 1830–1832. Han var første vararepresentant i perioden 1827–1829. Han ble innkalt i 1828 da Arnoldus Schytte ikke kunne møte, men meldte også selv forfall. I perioden 1848–1850 representerte han Fredrikshald på Stortinget.

Henrik Helliesen var gift to ganger, først med Gurine Laurentze Schancke og så med Anne Mathilde Elisabeth Hansen. Hans var far til Henrik Laurentius Helliesen og Ole Theodor Harboe Helliesen som begge senere ble stortingsrepresentanter.

 Referanser 
Lindstøl (1914), s. 365–66

 Litteratur 






 Eksterne lenker 


Kategori:Norske tollere
Kategori:Stortingsrepresentanter 1833–1835
Kategori:Stortingsrepresentanter for Nordland
Kategori:Stortingsrepresentanter 1848–1850
Kategori:Stortingsrepresentanter for Fredrikshald
Kategori:Personer fra Stavanger kommune